钦定古今图书集成/明伦汇编/氏族典/第331卷 > 刘荆
## 钦定古今图书集成/明伦汇编/氏族典/第331卷 > 刘荆

按《后汉书广陵思王荆传》：“荆建武十五年封山阳公，
十七年进爵为王。荆性刻急隐害，有才能而喜文法。
光武崩，荆哭不哀，而作飞书，令苍头诈称东海王彊
舅大鸿胪郭况书与彊。彊得书惶怖，即执其使，封书
上之。显宗以荆母弟，秘其事。时西羌反，荆不得志，冀
天下有变，私迎能为星者与谋议。帝闻之，乃徙封荆”
广陵王，遣之国。其后使巫祭祀祝诅，有司举奏，荆自
杀。帝怜伤之，赐谥曰“思王。”十四年，封荆子元寿为广
陵侯。元寿卒，子商嗣。商卒，子条嗣。